THMUI วิ่งชนซิลลิ่ง! ลุ้นกำไร Q2/61 โตกว่า 2 เท่าตัว ทุบสถิติ “ออลไทม์ไฮ”
THMUI วิ่งชนซิลลิ่ง! ลุ้นกำไร Q2/61 โตกว่า 2 เท่าตัว ทุบสถิติ "ออลไทม์ไฮ" โบรกฯ แนะซื้อเป้าสูง 3.10 บ. ดันอัพไซด์พุ่งปรี๊ด ล่าสุด ณ เวลา 16.07 น. อยู่ที่ 1.76 บาท บวก 0.40 บาท หรือ 29.41% สูงสุดที่ 1.76 บาท ต่ำสุดที่ 1.43 บาท ราคา Ceiling ที่ 1.76 บาท ด้วยมูลค่าซื้อขาย 80 ล้านบาท
31 ก.ค. 2561

ผู้สื่อข่าวรายงานว่า ราคาหุ้น บริษัท ไทยมุ้ย คอร์ปอเรชั่น จำกัด (มหาชน) หรือ THMUI ล่าสุด ณ เวลา 16.07 น. อยู่ที่ 1.76 บาท บวก 0.40 บาท หรือ 29.41% สูงสุดที่ 1.76 บาท ต่ำสุดที่ 1.43 บาท ราคา Ceiling ที่ 1.76 บาท ด้วยมูลค่าซื้อขาย 80 ล้านบาท

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น THMUI พร้อมให้ราคาเป้าหมาย 3.10 บาท/หุ้น โดยคาดว่ากำไรสุทธิไตรมาส 2/61 สร้างสถิติสูงสุดใหม่ที่ 14 ล้านบาท เพิ่มขึ้น 249% เทียบจากไตรมาสก่อน และโต 551% เทียบจากปีก่อน จากการส่งมอบลวดสลิงที่เป็นธุรกิจหลักของ THMUI ให้กับลูกค้ากลุ่มท่าเรือ และกลุ่มที่ใช้ในงานก่อสร้างเช่น เสาเข็ม รวมถึงการเริ่มส่งมอบงานติดตั้งท่อปะปาในจังหวัดพังงา-ภูเก็ต ซึ่งเป็นงานขนาดใหญ่สุดที่ THMUI เคยได้รับ (มูลค่าราว 165 ล้านบาท)
ส่วนแนวโน้มครึ่งหลังปี 61 จะได้แรงหนุนจากแนวโน้มงานก่อสร้างที่จะเร่งตัวขึ้น และการส่งมอบงานท่อประปาส่วนที่เหลือ รวมถึงงานให้บริการทดสอบแรงดึงลวดสลิง หลังติดตั้งเครื่องจักรใหม่แล้วเสร็จใน มิ.ย. 18
ขณะเดียวกันยังคงคาดกำไรสุทธิทั้งปีนี้ที่ 53 ล้านบาท เพิ่มขึ้น 147% จากปีก่อน และปี 62 ที่ 67 ล้านบาท เพิ่มขึ้น 26% จากปีก่อน ขณะที่ราคาหุ้นปรับตัวลงจนทำให้ PE2018-19 เหลือเพียง 7-8 เท่า ต่ำกว่าค่าเฉลี่ยกลุ่มสินค้าอุตสาหกรรมและกลุ่มอสังหาริมทรัพย์+การก่อสร้างที่ 23-33 เท่า อีกทั้งคาดปันผลสูง 6-7% ต่อปี
 
ทั้งนี้จากราคาหุ้น THMUI ล่าสุดที่ 1.76 บาท ส่งผลให้ยังคงมีอัพไซด์จากราคาเป้าหมายที่ 3.10 บาท อยู่ 76%